Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: Elfogadta a Nyugdíjbiztosítási Önkormányzat 1997. október 14-i Közgyűlése 105/1997. (X. 14.) Kgy. határozatával.
Paragraph Index: 609

5. A biztosítási képviselőt a testületi üléseken való részvétele és egyéb önkormányzati megbízatás teljesítése miatt megillető jövedelemtérítésről, költségtérítésről, továbbá a tisztségviselők és a törvényben meghatározott biztosítási képviselők tiszteletdíjáról az Alapszabály 1. és 2. számú melléklete rendelkezik. III. AZ ÖNKORMÁNYZAT VÁLASZTOTT SZERVEI ÉS TISZTSÉGVISEL ŐI A Közgyűlés A Közgyűlés működése 6.1. A Közgyűlés szükség szerint, de legalább kéthavonta ülésezik. 6.2. Ha a Közgyűlés határozatképtelen, legkésőbb 10 napon belül a Közgyűlést ismét össze kell hívni. 6.3. A Közgyűlés munkaprogram alapján tevékenykedik. Ennek tervezetét az elnök terjeszti a Közgyűlés elé. 6.4. A Közgyűlés ülését az elnök — akadályoztatása esetén az alelnök — vezeti. 7.1. A Közgyűlés meghatározhatja a bizottságok alakításakor az ellátásra jogosultakat, illetve a munkáltatókat képviselők arányát. 7.2. A Közgyűlés jóváhagyja az állandó (ideiglenes) bizottságok személyi összetételét, illetve nyílt szavazással megválasztja tagjait és elnökét.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes